## Weboldalak kódolása feladat

A következő feladatban egy weboldalt kell készítened a 2024-es Olimpiai játékokról a feladatleírás és a minta szerint. Ahol a feladat másként nem kéri, a formázási beállításokat az olimpia.css stílusállományban végezd el! A feladat megoldása során a következő állományokat/mappákat kell majd használnod:

* olimpia.css
* forras.txt
* bootstrap mappa
* kepek mappa

## HTML

1. Hozz létre egy HTML dokumentumot olimpia néven!

* Állítsd be az oldal nyelvét magyarra, karakterkódolását utf-8-ra.
* Az oldal címe legyen „A 2024-es Olimpia”.

1. A weboldal fejrészében helyezz el hivatkozást

* a ./bootstrap/ könyvtárban lévő bootstrap.css-re
* illetve az olimpia.css stíluslapra!

1. Az egész weboldalt helyezd el egy „container” osztállyal formázott div-be,

majd ezt a divet formázd meg a keret azonosítóval!

1. Az oldal törzsébe másold be az UTF-8 kódolású forrasszoveg.txt állomány tartalmát!
2. Alakítsd ki a címet, és az alcímeket a minta szerint!
3. A weboldal címe („A 2024-es Olimpia”) 1-es szintű címsor legyen!
4. Az alcímek („Utazz …”, „Három spor…” és „Magyar...”, „Úszás...”) pedig 2-es szintű!
5. Alakítsd ki a szöveg bekezdéseit a minta szerint!
6. A dokumentum végén a forrásoldal hivatkozásának címét tartalmazó szöveget is helyezd egy bekezdésbe.
7. „A 2024-es Olimpia” címet formázd meg a bootstrap megfelelő osztályával, majd helyezd el mellette az olimpia.png képet!
8. A képet lásd el kep1 azonosítóval. Ha a kép fölé visszük az egeret, vagy a kép valamiért nem jeleníthető meg, akkor mindkét esetben az „Olimpia” szöveg jelenjen meg!
9. Az „Úszás (31)” alcím utáni részt alakítsd számozatlan listává a minta szerint.
10. Az oldal alján lévő bekezdést alakítsd hivatkozássá.
11. A hivatkozást formázd meg a forras osztály kijelölővel. A link új oldalon nyíljon meg.

## Bootstrap

1. Hozd létre a mintában látható galériát a Bootstrap rácsszerkezetének segítségével.
2. A Kepek mappában találod a felhasználható képeket.
3. Formázd a képeket az img-thumbnail bootstrap osztály kijelölőjével.
4. Készítsd el a formázáshoz szükséges rácsszerkezetet.

* A képek lg méret esetén 3 oszlopban,
* md méret estén 2 oszlopban,
* ennél kisebb méret esetén 1 oszlopban (egymás alatt) jelenjenek meg.
* A rácsszerkezet függőleges irányú külső margója 3 egység legyen.

1. Készítsd el a mintán látható táblázatot!
2. A táblázat első sorában lévő cellák fejléc cellák legyenek.
3. Formázd meg a táblázatot a Bootstrap táblázatának sötét és két sávos osztályával.

## CSS

* A bekezdések legyenek sorkizártak.
* A kep1 azonosító belső margója 20px legyen
* A keret azonosító hátterének színe: rgba(234, 200, 150, 0.9) legyen.
* A hivatkozás ne legyen aláhúzva, félkövér és piros színű legyen
* A stíluslapon hozd létre a forras osztályt,
* formázd a benne lévő elemek felső margóját 30 pixel méretűre.

A képen szöveg, elektronika, számítógép, képernyőkép látható

Automatikusan generált leírás